Diari Oficial de la Generalitat Valenciana


Sumari del DOGV 5213, del 07-03-2006 (2006/2327)

Convocatòria per a beca d'investigació sobre el disseny de la base de dades de la Fundació Valenciana de la Qualitat.
---------------------------------------------------------------------------------------------------------------------

### Dades del document

Número de DOGV
:   5213

Data del DOGV
:   07-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2327


Data del document
:   24-02-2006

Organisme emissor
:   Fundació Valenciana de la Qualitat

Tipus de document
:   Anunci

Descriptors 

:   * ajuda pública
    * base de dades
    * suport econòmic
    * fundació
    * assignació per estudis
    * professió de la informació
    * professió de la informàtica

Convocatòria per a beca d'investigació sobre el disseny de la base de dades de la Fundació Valenciana de la Qualitat. [2006/X2327]  
La Fundació Valenciana de la Qualitat és una institució promoguda per la Generalitat Valenciana, la missió de la qual és difondre i impulsar la cultura de la qualitat i l'excel·lència entre les organitzacions de la Comunitat Valenciana i potenciar-ne la informació i el suport en el camí cap a la millora.  
1. Requisits  
Ser alumne dels últims cursos d'Informàtica, així com titulats en Formació Professional d'alguna de les universitats/centres de formació professional de la Comunitat Valenciana.  
2. Objecte de la col·laboració  
L'activitat a desenvolupar serà:  
. El disseny i la creació de la base de dades d'empreses col·laboradores de la FVQ, així com el seu manteniment.  
. Investigació sobre el disseny i desenvolupament instrumental de la base de dades de la FVQ.  
S'espera que en finalitzar el període de la beca, el becari haja adquirit coneixements teòrics i pràctics en este procés i en les activitats associades.  
3. Condicions de la col·laboració  
La duració de la col·laboració serà del 3 d'abril de 2006 al 29 de setembre de 2006. El temps estimat de dedicació a les activitats objecte de la beca serà de 120 hores mensuals, en un horari de dilluns a divendres de 9.00 a 14.00 hores, i la dotació de la beca serà de 500€ mensuals.   
4. S'hi valorarà:  
. Expedient acadèmic.  
. Coneixements d'eines i tècniques de qualitat.  
. Coneixements d'ofimàtica (Word, Access, Excel).  
. Resultats de l'entrevista personal, si és el cas.  
5. Sol·licituds  
Les sol·licituds estaran disponibles en la pàgina web: www.fvq.es  
6. Documentació que cal presentar (en doble exemplar)  
. Imprés de sol·licitud degudament emplenat i firmat.  
. Currículum vitae.  
. Fotocòpia del DNI.  
. Còpia de l'expedient acadèmic.  
. Documentació que acredite els coneixements assenyalats en el punt 4 d'esta convocatòria.  
7. Incompatibilitats  
Esta beca serà incompatible amb qualsevol altra activitat que se superpose amb l'horari establit per esta convocatòria.  
8. Tutoria  
En relació amb el propi perfeccionament i capacitació del becari, se li assignarà un tutor que avale regularment les activitats del becari, i serà Eugenia Roselló Querol la persona que la realitze.  
9. Selecció  
La selecció la realitzarà el personal especialitzat de la FVQ d'acord amb el següent barem:   
Expedient acadèmic del candidat o la candidata (50%).  
Altres mèrits curriculars de la persona sol·licitant, relacionats amb el perfil formatiu sol·licitat (altres titulacions, cursos realitzats relacionats amb el perfil sol·licitat, contractes de treball, participació en projectes d'investigació, cursos oficials d'idiomes o llengües, premis rebuts, publicacions, assistència a congressos i jornades).  
10. Renúncies  
Les renúncies a les beques podran ser substituïdes pel candidat que figure en el següent lloc de la llista prioritzada per la Comissió de Selecció.  
11. Lloc i termini de presentació  
Les sol·licituds es presentaran, en doble exemplar, a la seu de la FVQ (plaça de l'Ajuntament 7, porta 5). El termini de presentació finalitza el pròxim dia 20 de març de 2006.  
Nota: No s'admetrà cap candidatura si la documentació no està degudament emplenada, adaptada als requisits de la convocatòria.  
12. Resultats  
Els resultats del procés de selecció es publicaran en la pàgina web de la FVQ.  
València, 24 de febrer de 2006.. La presidenta: Carmen Martorell Pallás.